Document ID: /roh_data/filtered/fineweb-2-filterrobots_roh.jsonl.gz/20869

Tar l’occurrenza che vegn organisada gia per la quarta giada, pon ils participants visitar ina ustaria ch’els elegian sezs. Durant la saira datti lura ina surpraisa artistica. Tge artist che sa preschenta mintgamai na vegnan ils participants dentant betg a savair avant l’occurrenza.
Il dumber da participants cuntanscha quest onn in record. Passa 1'900 persunas èn s'annunziadas per la notg culturala. Per dar dumogn al dumber da visitaders collavureschan pli che 40 ustarias da la Surselva per l'occurrenza.
RR actualitad 11:00